સુધારાવાદી મુસ્લિમ મહિલાઓએ મુસ્લિમ મહિલા પર્સનલ લો બોર્ડ બનાવ્યું છે. આ દેશમાં મુસ્લિમોની વસતીમાં ૫૦ ટાકા મહિલાઓ છે ને ૧૫ ટકાની આસપાસ શિયાઓ છે. એ બધાંને ગણીએ તો ૬૦ ટકા કરતાં વધારે મુસ્લિમો તો પર્સનલ લો બોર્ડને ગણકારતાં જ નથી. આ સંજોગોમાં તેનો અભિપ્રાય બહુ મહત્ત્વનો ના કહેવાય પણ છતાં અયોધ્યા મામલે તેનું ધાર્યું જ થાય છે. તેનું કારણ એ છે કે સુન્ની વકફ બોર્ડ તેની મુઠ્ઠીમાં છે. અયોધ્યા વિવાદ રામમંદિર જ્યાં ઊભું છે એ જમીન કોની તેને લગતો વિવાદ છે ને તેમાં મુસ્લિમો વતી ઉત્તર પ્રદેશનું સેન્ટ્રલ સુન્ની વકફ બોર્ડ પક્ષકાર છે. આ બોર્ડના મોટા ભાગના સભ્યો પર્સનલ લો બોર્ડના સભ્યો પણ છે તેથી તેના કહ્યા પ્રમાણે જ થાય છે. આ કારણે વરસોથી રામજન્મભૂમિ વિવાદ ઉકેલવાના પ્રયત્નો ફળ્યા નથી ને હવે પણ ફળશે નહીં.(જી.એન.એસ)